หมาดขาวหนูเมื่อก่อนเป็นสีขาวใสปกติ แต่ตอนนี้เป็นสีขาวขุ่นตลอดทั้งก่อนและหลังประจำเดือน พอหมดประจำเดือนแต่ก้มีคราบสีน้ำตาลติดตาม กกน. แต่ไม่มีกลิ่น ไม่แสบไม่คันอะไร ไม่ทราบว่าหนูเป็นอะไรมั้ยค่ะ ต้องไปหามั้ย
สวัสดีค่ะ ตกขาวคือการที่มีของเหลวไหลจากช่องคลอดโดยไม่ใช่เลือดประจำเดือน ของเหลวนี้ถูกขับออกมาจากต่อมผลิตเมือกที่อยู่บริเวณปากมดลูกเพื่อสร้างความชุ่มชื้นในช่องคลอดและช่วยป้องกันการติดเชื้อในช่องคลอดตกขาวที่ปกติจะออกใสๆ หรือมีสีขาวขุ่นหรือขาวออกเหลืองเล็กน้อยก็ได้ค่ะ แต่จะไม่มีกลิ่นเหม็น ปริมาณและความเหนียวจะขึ้นอยู่กับช่วงของรอบการตกไข่ โดยหากเป็นช่วงวันที่มีการตกไข่ ตกขาวมักจะใสและมีปริมาณมาก ช่วงหลังไข่ตก มักไม่มีตกขาว แต่บางคนอาจมีตกขาวออกเหลืองเล็กน้อยได้ ส่วนในช่วงก่อนมีประจำเดือน ตกขาวมักจะเป็นสีขาวขุ่นและเหนียวข้นส่วนการมีคราบสีน้ำตาลหลังจากหมดประจำเดือน น่าจะเป็นเลือดประจำเดือนที่ยังค้างอยู่ในมดลูก ซึ่งเมื่อเป็นเลือดเก่า ก็จะเป็นสีน้ำตาลได้ค่ะหากเป็นตกขาวที่ผิดปกติ จะมีสี ปริมาณ และกลิ่นที่แปลกไป เช่น สีเขียวขุ่น สีเหลืองปนเขียว สีชมพูแดงจากการเกิดจากมีเลือดปน มีกลิ่นเหม็นคาวมาก ปริมาณเยอะตลอดเวลา หรือมีอาการคันหรือแสบช่องคลอดร่วมด้วย หรือมีปวดท้องน้อยร่วมด้วย หากมีตกขาวดังกล่าว ต้องพบแพทย์เพื่อรักษาค่ะ